Die gids tot die kusgebiede van Suid-Afrika neem jou op 'n magiese reis langs ons kuslyn en verken terselfdertyd die ongeskonde skoonheid en geheime lewe van ons natuurerfenis. Dit is 'n basiese veldgids tot die diversiteit van ons kuslyn - van duin tot oseaan - ontwikkel om strandliefhebbers, vakansiegangers, sport- en rekreasiehengelaars op 'n eenvoudige manier te help om daardie plante en diere wat meesal langs ons strande opgemerk en gevang word, te identifiseer. Aangesien baie van die algemene spesies gedek word, bied dit 'n inleiding vir mense wat belang stel om van die lewenssoorte wat op ons strande en in die kuswater voorkom, te herken en te verstaan. Die 3000 km-kuslyn van Suid-Afrika het kontrasterende klimate en habitats wat 'n enorme groot en ryke verskeidenheid plante en diere huisves. Die weskus het koue, voedingsryke water, kelpwoude en laaggroeiende struikgewas op die duine; aan die oos- en noordkus is toestande weer meer tropies met hoer reenval, warmer water, 'n groter verskeidenheid marinelewe en digte kusbos. Ons vertrou dat hierdie gids by elke gebruiker 'n groter bewussyn van, en waardering vir die uiteenlopende en kontrasterende biodiversiteit van ons ongelooflik mooie en ryke kuslyn sal skep. Ons sluit ook inligting in oor die getye, verskillende habitats en kusgebiede.
Die Nasionale Krugerwildtuin het 'n trotse geskiedenis om biodiversiteit, wat ineengestrengel is met 'n ryke erfenis van meer as 'n miljoen jaar se kulturele diversiteit, te vertroetel. Hoewel dit die olifante, leeus, hardekoolbome en breëkoparende in die Wildtuin is wat toeriste die meeste trek, is daar oorgenoeg bewyse orals in die Wildtuin van komplekse patrone van menslike aktiwiteite wat die gebied vir duisende jare beïnvloed het.
Wildtuingids, 'n publikasie vol lieflike illustrasies, identifiseer al die mees algemene grassoorte, bome, soogdiere en voels in Kruger. Elkeen verwys ook terug na die Kruger- en Ekosone-kaarte (wees op die uitkyk daarvoor). Hierdie verwysings help die leser om die onderskeie spesies op te spoor en te identifiseer. 'n Gedetailleerde geskiedenisafdeling open boonop die deur na die verlede van die Nasionale Park. Met hierdie publikasie kan jou volgende reis deur Kruger jou beste wees.